yónirvaí puṣkaraparṇamátha vā́ eṣá bahiryoní citó bhavati bahirdhò vā́ etadyóneragnikarma yátpurā́ puṣkaraparṇāttaṃ yádihā̀hr̥tyòpadádhāti tádenaṃ yónau puṣkaraparṇe prátiṣṭhāpayati tátho haiṣó 'bahirdhā bhavatyaṣṭāvíṣṭakā úpadadhāti tásyokto bándhustaṃ vā́ etaíreva yájurbhiretáyāvŕ̥tā cinoti yo hyèvā̀sau sá evā̀yaṃ támevaìtádāhŕ̥tyehópadadhāti